钦定古今图书集成/明伦汇编/官常典/第609卷 > 北魏
## 钦定古今图书集成/明伦汇编/官常典/第609卷 > 北魏

### 太武帝太延三年诏天下吏民得告守令不如法者按魏书太武帝本纪太延三年夏五月己丑诏曰方今寇逆消殄天下渐晏比年以来屡诏有司班宣惠

政与民宁息。而内外群官及牧守令长，不能忧勤所
司，纠察非法，废公带私，更相隐置，浊货为官，政存苟
且。夫法之不用，自上犯之。其令“天下吏民，得举告守
令不如法者。”

### 孝文帝延兴二年诏牧守奉公者久任非道者速黜永著为令

按《魏书孝文帝本纪》：“延兴二年十有二月诏曰：‘《书》云：
‘三载一考，三考黜陟幽明’。顷者已来，官以劳升，未久
而代。牧守无恤民之心，竞为聚敛，送故迎新，相属于
路，非所以固民志、隆治道也。自今牧守温仁清俭，克
已奉公者，可久于其任，岁积有成，迁位一级。其有贪
残非道，侵削黎庶者，虽在官甫尔，必加黜罚，著之于’”
令，永为彝准。

延兴三年，诏“县令、郡守能静郡县者，迁职。”

按：《魏书孝文帝本纪》：“延兴三年二月甲戌，诏县令能
静一县劫盗者，兼治二县，即食其禄；能静二县者，兼
治三县，三年迁为郡守；二千石能静二郡，上至三郡
亦如之，三年迁为刺史。”